钦定古今图书集成/明伦汇编/皇极典/第241卷 > 书经 > 《虞书大禹谟》
## 钦定古今图书集成/明伦汇编/皇极典/第241卷 > 书经 > 《虞书大禹谟》

曰“克艰厥后臣，克艰厥臣，政乃乂，黎民敏德。”

〈蔡传〉《禹》言“君而不敢易其为君之道，臣而不敢易其为臣之职。夙夜祗惧，各务尽其所当为者”，则其政事乃能修治而无邪慝，下民自然观感速化于善，而有不容已者矣。

又

帝曰：“可爱非君，可畏非民。众非元后，何戴？后非众，罔
与守邦。钦哉！慎乃有位，敬修其可愿。”

〈蔡传〉可爱非君乎？可畏非民乎？众非君则何所奉戴？君非民则谁与守邦？钦哉！言不可不敬也。“可愿”，凡可愿欲者皆善也。人君当谨其所居之位，敬修其所可愿欲者也。